open-index/open-wikipedia-markdown huggingface dataset:
Grumman G-21 Goose

Η αμφίβια αεράκατος **Grumman G-21 Goose** σχεδιάστηκε αρχικά σαν ένα δεκαθέσιο επιβατικό αεροσκάφος, για χρήση από τους επιχειρηματίες της περιοχής του Λονγκ Άιλαντ. Σύντομα όμως υιοθετήθηκε από το Αμερικανικό Ναυτικό (*US Navy*) και την Ακτοφυλακή (*Coast Guard*) και κατά τη διάρκεια του Β’ παγκοσμίου πολέμου υπηρέτησε στις ένοπλες δυνάμεις των Ηνωμένων Πολιτειών και του Καναδά σε ρόλο μεταγωγικού, αναγνωριστικού, εκπαιδευτικού και διάσωσης και χρησιμοποιήθηκε από την RAF σε καθήκοντα διάσωσης. Κατά τη διάρκεια της υπηρεσίας του στη RAF έλαβε και το όνομα *Goose* (Χήνα).

Μετά το τέλος του πολέμου τα αεροσκάφη επέστρεψαν σε πολιτική χρήση πετώντας από την Αλάσκα έως τον Αμαζόνιο.

Από τα 345 αεροσκάφη που κατασκευάστηκαν τα 60 βρίσκονται σήμερα σε πτητική κατάσταση, μερικά από τα οποία έχουν υποστεί τροποποιήσεις όπως το Turbo-Goose.

## Τροποποιήσεις
thumb|left|Grumman G-21 Goose
Υπήρξαν αρκετές τροποποιήσεις για το Goose, η πλέον πολυπληθέστερη όμως ήταν εκείνη της *McKinnon Enterprises*, η οποία έκανε τρεις μετατροπές. Η πρώτη αφορούσε την αντικατάσταση την κινητήρων του αεροσκάφους με δύο *Lycoming GSO-480*. Η δεύτερη, που ονομαζόταν *Turboprop Goose* αφορούσε την αντικατάσταση των κινητήρων με δύο *Pratt & Whitney PT6A turboprops*. Η τρίτη και τελευταία έκδοση ήταν το *Turbo-Goose*, το οποίο βασιζόταν στο *Turboprop Goose*, έχοντας όμως μεγαλύτερα παράθυρα και ανασυρόμενους πλωτήρες στα φτερά.

Η εταιρεία *Antilles Seaplanes* θα ξεκινήσει να κατασκευάζει νέες τεχνολογικά εκδόσεις του Grumman Goose του 2007.

## Στρατιωτικοί Χρήστες
* 
* 
* 
* 
* 
* 
* 
* 
* 
* 
* 
* 
* 

## Τηλεοπτικές Εμφανίσεις
300px|thumb|Grumman Goose της RAF
Το Grumman Goose χρησιμοποιήθηκε στην ταινία *[[Commando]]* με τον Άρνολντ Σβαντζενέκερ. Χρησιμοποιήθηκε επίσης στην τηλεοπτική σειρά της δεκαετίας του 1980 Το Μυστήριο του Χρυσού Πιθήκου (*Tales of the Gold Monkey*) , που αποτελούσε τηλεοπτική μεταφορά της ταινίας Μόνο οι άγγελοι έχουν φτερά (*Only Angels Have Wings*) με τον *[[Στήβεν Κόλινς]]*.

## Εξωτερικοί σύνδεσμοι

* Ιστορική σελίδα για το G-21 στο Antilles Seaplanes (Αγγλικά)
* Σελίδα αφιερωμένη στα αμφίβια της Grumman (Αγγλικά)
* Το Grumman Goose at the Smithsonian (Αγγλικά)
* Πληροφορίες και κατάλογος πολλών αεροσκαφών Grumman Goose (Αγγλικά)

Κατηγορία:Αμφίβια αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αεράκατοι
G-21
Βερονίκη (φυτό)

thumb|right|190px|Το είδος μπεκαμπούνκα

thumb|right|190px|Τσάι της Ελβετίας

Η **βερονίκη** (επίσης **βερόνικα**) είναι αγγειόσπερμο, δικότυλο φυτό που ανήκει στην τάξη Προσωπανθή (Personales) και στην οικογένεια Χοιραδιοειδή (Scrophulariaceae) με 300 περίπου είδη ποωδών φυτών. Τα φύλλα της είναι απλά, τα άνθη της μικρά χρώματος μπλε και σε μερικά είδη μοβ, λευκά ή ροζ. Τα περισσότερα από τα είδη της βερονίκης καλλιεργούνται ως καλλωπιστικά φυτά, υπάρχουν όμως και είδη που τρώγονται ως σαλατικά. Το γένος βερονίκη (Veronica) στην Ελλάδα αριθμεί περίπου 44 είδη, πέντε απ’ αυτά ενδημικά.

Τα κυριότερα είδη είναι :
# Βερονίκη η κυμβαλαρία (**Veronica cymbalaria**). Αυτοφυές  φυτό γνωστό και ως λιναρία φτάνει σε ύψος τα 70 εκατοστά και βρίσκεται σε βραχώδεις περιοχές, σε ερείπια παλιών  σπιτιών και είναι πολύ κοινό στην Ελλάδα. Ο βλαστός του είναι νηματοειδής που έρπει ή αναρριχάται και ριζοβολά στα γόνατα. Τα φύλλα του φέρουν μίσχους και εναλλάσσονται ενώ τα άνθη του είναι χρώματος μοβ ή ιώδους. Είναι γνωστό και με τις ονομασίες *χιλιομάνα* και *περούκα*.
# Βερονίκη η φαρμακευτική  ή **κοινή** (***Veronica officinalis***). Κοινή σε διάφορους βοσκότοπους και λιβάδια της Ελλάδας. Τα φύλλα της είναι οδοντωτά και ελλειψοειδή. Το φυτό καλλιεργείται  και είναι γνωστό και με την ονομασία **τσάι της Ελβετίας**. Τα φύλλα του χρησιμοποιούνται στην παρασκευή αφεψήματος, ενώ θεωρείται και εξαιρετικό κατά του βήχα.
# Βερονίκη η μπεκαμπούνκα (***Veronica beccabunga***). Γνωστή και ως *αυλακόχορτο*, βρίσκεται σε υγρές τοποθεσίες και κοντά σε λίμνες, ποταμούς ή ρυάκια. Οι βλαστοί και τα φύλλα της τρώγονται ως σαλατικό.
# Βερονίκη η μακροκάλυξ (***Veronica macrocalyx***). Πολυετές ποώδες φυτό με απλωτό και αδενώδη βλαστό. Το ύψος του φτάνει τα 60 εκατοστά και μοιάζει πολύ με το είδος κυμβαλαρία. Βρίσκεται σε βραχώδεις και ορεινές περιοχές. Στη Μάνη είναι γνωστό και με τις ονομασίες *μπάμπαλι* και *ταρακόχορτο*.
# Βερονίκη η περσική (***Veronica persica***). Οι βλαστοί του φυτού είναι λεπτοί και φτάνουν το 1 μέτρο σε ύψος. Τα άνθη του έχουν ανοιχτό γαλάζιο χρώμα και η στεφάνη του φεύγει εύκολα ακόμα και με τον άνεμο.
# Βερονίκη η αναγάλλια-υδρόβια (***Veronica anagallis-aquatica***). Συνήθως διετές φυτό με δυνατό υπόγειο βλαστό με ρίζες και παχύ υπέργειο που έρπει. Αγαπά τα υγρά μέρη και είναι γνωστό και ως *ασπροσέλινο*. Τρώγεται ως λαχανικό και στην Ασία καλλιεργείται σε πολλές περιοχές.
# Βερονίκη η Χαμαίδρυς (*Veronica chamaedrys*)

## Εξωτερικοί σύνδεσμοι
* 

## Παραπομπές
Κατηγορία:Χοιραδιοειδή
Κατηγορία:Καλλωπιστικά φυτά
Κατηγορία:Φαρμακευτικά φυτά
Κατηγορία:Αφέψημα
Κατηγορία:Άνθη
Κηφήνας

Ο **κηφήνας**  είναι η αρσενική μέλισσα, που κύριο σκοπό ύπαρξης έχει την γονιμοποίηση της βασίλισσας. Σε περιόδους αφθονίας της τροφής (π.χ. την άνοιξη) οι υπόλοιπες μέλισσες ανέχονται τους κηφήνες. Όμως τις  περιόδους έλλειψης τροφής και της προετοιμασίας για τη διαχείμαση (το φθινόπωρο) οι μέλισσες εξοντώνουν τους κηφήνες ως άχρηστους, πετώντας τους -κυριολεκτικά- έξω από την κυψέλη.

Αυτό γίνεται για την προστασία της κυψέλης μιας και όταν γονιμοποιηθεί και άλλο η βασίλισσα θα μεγαλώσει το πρόβλημα επιβίωσης της.

Μεταφορικά, χρησιμοποιείται για να περιγράψει τους ανθρώπους που είναι τεμπέληδες (γνωστοί και ως κηφηναριά ή κηφηναρίες ή <nowiki/>βαζούρες).

## Παραπομπές


Κατηγορία:Μέλισσες
Κατηγορία:Μελισσοκομία
Η Καινή Διαθήκη των Τεσσάρων Καθηγητών

[thumb|200px|right|Το εξώφυλλο της όγδοης έκδοσης ([2006), όπως κυκλοφορεί από την Αποστολική Διακονία]]
**Η Καινή Διαθήκη των Τεσσάρων Καθηγητών**,, όπως επικράτησε να λέγεται, είναι μια έκδοση της Καινής Διαθήκης που περιλαμβάνει «το πρωτότυπον κείμενον με νεοελληνικήν μετάφρασιν (απόδοση)». Το έργο αυτό εκδόθηκε και παραδόθηκε στο κοινό το 1967. Συντομογραφείται ως ***ΚΔΤΚ***.

Την ενδογλωσσική μετάφραση του ελληνικού κειμένου σε απλή καθαρεύουσα επιμελήθηκαν οι καθηγητές της Θεολογικής Σχολής του Πανεπιστημίου Αθηνών Β. Βέλλας, Ε. Αντωνιάδης, Α. Αλιβιζάτος και Γ. Κονιδάρης. Η ανάθεση τού έργου στους καθηγητές έγινε από τις Ηνωμένες Βιβλικές Εταιρίες, οι οποίες εξέδιδαν ήδη από τα μέσα του 19ου αιώνα την Νεοελληνική Μετάφραση ολόκληρης της Γραφής σε επιμέλεια Νεόφυτου Βάμβα. Όπως αναφέρεται στον πρόλογο του έργου, η ανάγκη για αυτή την νεότερη μετάφραση προέκυψε επειδή «η γλώσσα της [μετάφρασης του Βάμβα] δεν ανταποκρίνεται απολύτως εις την ελληνικήν που ομιλείται σήμερα και δια τον λόγον αυτόν, η μετάφρασις δεν διαβάζεται πολύ ευχάριστα και μάλιστα, σε μερικά μέρη, είναι δυσνόητη διότι χρησιμοποιούνται εκφράσεις που με την εξέλιξιν της γλώσσης έχουν αχρηστευθή». Ως βασικό κείμενο της μετάφρασης χρησιμοποιήθηκε το *[[Textus Receptus]]* (Παραδεδεγμένον Κείμενον) και σε μερικές περιπτώσεις το κριτικό κείμενο Novum Testamentum Graece.

Η μετάφραση αυτή έγινε και με έγκριση της Ιεράς Συνόδου της Εκκλησίας της Ελλάδας, ενώ αργότερα την κυκλοφόρησε και η Αποστολική Διακονία. Ο αγγλικός τίτλος του έργου είναι *The New Testament in Modern Greek*.

## Υποσημειώσεις


Κατηγορία:Μεταφράσεις και αποδόσεις της Αγίας Γραφής
Ricchi e Poveri

Οι **Ricchi e Poveri** είναι ιταλικό μουσικό συγκρότημα της ποπ οι οποίοι εκπροσώπησαν την Ιταλία το 1978 στην Eurovision με το τραγούδι *Questo Amore* όπου ήρθαν 12οι με 53 πόντους.

## Μέλη

*Φράνκο Γκάτι (Franco Gatti, 1942-2022)
*Άντζελα Μπρανμπάτι (Angela Brambati)
*Άντζελο Σότζιου (Angelo Sotgiu)
*Μαρίνα Οκιένα (Marina Occhiena)

## Δισκογραφία

* *Un diadema di successi* (1976)
* *Ricchi & Poveri* (1976)
* *I musicanti* (1976)
* *Come eravamo* (1980)
* *E penso a te* (1982)
* *Mamma Maria* (1982)
* *Voulez vous danser* (1983)
* *Sarà perche ti amo* (1983)
* *Ieri & oggi* (1983)
* *Dimmi quando* (1985)
* *Cocco bello Africa* (1987)
* *Nascerà Gesù* (1988)
* *Buona giornata e...* (1989)
* *I grandi successi* (1994)
* *Parla col cuore* (2001/2002)

Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 1978
Κατηγορία:Συμμετέχοντες στη Eurovision
Κατηγορία:Ιταλικά pop συγκροτήματα
Κροταφικός λοβός

thumb|right|Λοβοί του εγκεφάλου: Ο κροταφικός σε λαδί.
Ο **κροταφικός λοβός** του εγκεφάλου βρίσκεται στο πλάγιο τμήμα κάθε ημισφαιρίου, κοντά στους κροτάφους.

Ο κροταφικός λοβός είναι υπεύθυνος για την ακοή, την αντίληψη σύνθετων εικόνων, την κατανόηση της ομιλίας (στο αριστερό ημισφαίριο) καθώς και συμπεριφορές που είναι υπεύθυνες για τα κίνητρα και το συναίσθημα. Μετά από βλάβες σε περιοχές του κροταφικού λοβού παρουσιάζονται προβλήματα που έχουν σχέση με την αναγνώριση προσώπων, κατανόηση λέξεων, επιλεκτική προσοχή, αύξηση ή μείωση της σεξουαλικότητας, καθώς και ίλιγγος, επιθετική συμπεριφορά, επίμονη ομιλία (μετά από βλάβη στο δεξιό κροταφικό λοβό), οσφρητικές και οπτικές ψευδαισθήσεις, συναισθήματα δέους και πανικού. Τα συνοδά κινητικά φαινόμενα περιλαμβάνουν παράξενους μορφασμούς, κινήσεις μάσησης κ.ά.

Κατηγορία:Εγκέφαλος
Κέννεθ Σίβερτσεν

Ο **Κένεθ Σίβερτσεν**  (Νορβηγικά: Kenneth Sivertsen, 16 Ιανουαρίου 1961 - 24 Δεκεμβρίου 2006) ήταν Νορβηγός μουσικός, ποιητής, κωμικός και συνθέτης. 

## Δισκογραφία
**Einsamflygar* (1983)
**Amalgamation* (1985)
**Spør Vinden* (1988)
**Flo* (1990)
**Remembering North* (1993)
**High Tide* (1994)
**Den Lilla Kvelven* (1995)
**Draumespor* (1996)
**Brytningstid* (1997)
**Melk og Honning* (1998)
**One Day In October* (1998)
**Blod og Bensin* (2000)
**Fløyel* (2004)

## Παραπομπές

## Εξωτερικοί σύνδεσμοι
*Επίσημη ιστοσελίδα (στα νορβηγικά)

Σιβερτσεν
Σιβερτσεν
Σιβερτσεν
375 π.Χ.

## Γεγονότα
* Ο Τιμόθεος τέθηκε επικεφαλής ενός στόλου που έπλευσε γύρω από την Πελοπόννησο. Εξασφάλισε τη συμμαχία των Κεφαλληνών και τη φιλία των Ακαρνάνων και των Μολοσσών
*Το Βασίλειο της Ηπείρου, υπό τον Αλκέτα Α΄, γίνεται μέλος της Β΄ Αθηναϊκής Συμμαχίας.

## Γεννήσεις
* Τσανάκυα, Ινδός φιλόσοφος
* Κλείτος ο Μέλας, Μακεδόνας αξιωματικός και σωματοφύλακας του Μεγάλου Αλεξάνδρου

## Θάνατοι

Κατηγορία:Έτη
373 π.Χ.

## Γεγονότα
*Ο Αθηναίος πολιτικός και στρατιωτικός, Τιμόθεος, περνά από δίκη. Ο βασιλιάς της Ηπείρου, Αλκέτας Α΄ και ο Ιάσων, τύραννος της Θεσσαλίας, καταφθάνουν στην πόλη για να τον υπερασπιστούν. Τελικά ο Τιμόθεος αθωώνεται.

## Γεννήσεις
*Αρύββας της Ηπείρου, βασιλιάς των Μολοσσών
*Ολυμπιάδα, βασίλισσα της Μακεδονίας

## Θάνατοι

Κατηγορία:Έτη
372 π.Χ.

## Γεγονότα

## Γεννήσεις
* Άλεξις, κωμικός ποιητής από τους Θούριους της Κάτω Ιταλίας. (θαν. 270 π.Χ.)
* Θεόφραστος, φιλόσοφος από την Ερεσό της Λέσβου, συνεργάτης και διάδοχος του Αριστοτέλη στην Περιπατητική Σχολή. (θαν. 287 π.Χ., περ.)
* Μέγκιος (Μενγκ Κε), Κινέζος κομφουκιανιστής φιλόσοφος (το 372 π.Χ. είναι η πιο διαδεδομένη ημερομηνία γέννησής του, κατά άλλους το 385 π.Χ.)

## Θάνατοι

Κατηγορία:Έτη
374 π.Χ.

## Γεγονότα
* Δολοφονείται ο βασιλιάς της Σαλαμίνας της Κύπρου Ευαγόρας.

## Γεννήσεις

## Θάνατοι
* Ευαγόρας, Έλληνας βασιλιάς της αρχαίας Σαλαμίνας στην Κύπρο

Κατηγορία:Έτη
376 π.Χ.

## Γεγονότα
*Οι Θηβαίοι κατορθώνουν να ανασυστήσουν τη Βοιωτική Ομοσπονδία.
*Αποτυχία του βασιλιά της Σπάρτης Κλεόμβροτου να διαβεί τον Κιθαιρώνα και να επιτεθεί εναντίον των Θηβών.

## Γεννήσεις

## Θάνατοι

Κατηγορία:Έτη
368 π.Χ.

## Γεγονότα
* Ο έφηβος Δαμίσκος από την Μεσσηνία κερδίζει στην 103η Ολυμπιάδα (368 π.Χ.) τον αγώνα δρόμου σε ηλικία δώδεκα ετών. Από την 37η Ολυμπιάδα (632 π.Χ.) αρχίζουν να παίρνουν μέρος έφηβοι.

## Γεννήσεις

## Θάνατοι

Κατηγορία:Έτη
Α.Ε. Διδυμοτείχου

Η **Αθλητική Ένωση Διδυμοτείχου** (Α.Ε.Δ.) είναι αθλητικό σωματείο με έδρα το Διδυμότειχο του νομού Έβρου στην Ελλάδα. Ιδρύθηκε το 1933. Χρώματά της είναι το πράσινο και το άσπρο και σήμα της το τριφύλλι. Δραστηριοποιείται στο άθλημα του ποδοσφαίρου, ενώ στο παρελθόν διέθετε και τμήμα πετοσφαίρισης.

Ο σύλλογος έχει ως έδρα το Δημοτικό Στάδιο Διδυμοτείχου. Η ομάδα αγωνίζεται στο πρωτάθλημα της Α΄ τοπικής κατηγορίας Ε.Π.Σ. Έβρου.

## Ιστορία
Η ομάδα συμμετείχε για 9 συνεχόμενες αγωνιστικές χρονιές (1977-78 έως 1985-86) στο Εθνικό Ερασιτεχνικό Πρωτάθλημα, το οποίο θεσπίστηκε την περίοδο 1977–78, ως την περίοδο 1981–82 λειτούργησε ως η Γ΄ Εθνική του ελληνικού ποδοσφαίρου και μεταξύ 1982–83 και 1986–87 ως η Δ΄ Εθνική.

Η μεγαλύτερη διάκριση της ομάδας ήταν την αγωνιστική χρονιά 1979-80 όταν  κατέκτησε το Κύπελλο Ερασιτεχνών νικώντας στον τελικό τον Α.Ο. Νεάπολης Πειραιά με 1-0 στο Καυτανζόγλειο Στάδιο.

Τις αγωνιστικές περιόδους 2002-03 και 2003-04 η ομάδα συμμετείχε και πάλι στην Δ΄ Εθνική. Έκτοτε συμμετείχε στο πρωτάθλημα της Α΄ κατηγορίας της ΕΠΣ Έβρου.

Την περίοδο 2016–17, η ομάδα κατέκτησε το πρωτάθλημα της Α΄ Κατηγορίας ΕΠΣ Έβρου, πετυχαίνοντας έτσι την άνοδο στη Γ΄ Εθνική κατηγορία, στην οποία δεν κατάφερε να παραμείνει, καθώς τερμάτισε στην 8η θέση χάνοντας την παραμονή για έναν βαθμό.

## Έμβλημα
Διακριτικό σήμα της ΑΕΔ αποτελεί το τριφύλλι. Το 2017, ο σύλλογος παρουσίασε ένα νέο σήμα, με σημαντικές διαφορές από το παλαιότερο, διατηρώντας το τριφύλλι.

## Αγωνιστική πορεία
Η παρουσία της ΑΕΔ κατά τις χρονιές 1977-78 έως 1982-83 ήταν η εξής:

## Αξιοσημείωτοι ποδοσφαιριστές
Οι γνωστότεροι παίκτες της ΑΕΔ ήταν οι Δημήτρης Λαμπούδης και Θανάσης Τζιώρας (σκόρερ με 51 τέρματα).
Επίσης αξιοσημείωτος ο Χρήστος Γιαννόπουλος (νυν αρχηγός της ΑΕΔ) με τις περισσότερες συμμετοχές στην ιστορία της ομάδας και πάνω από 200 γκολ.

## Τμήμα πετοσφαίρισης
Η Αθλητική Ένωση Διδυμοτείχου ήταν ιδρυτικό μέλος της Ένωσης Πετοσφαιρικών Σωματείων Θράκης το 1983. Το τμήμα πετοσφαίρισης του συλλόγου είναι ανενεργό.

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1933
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1933
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Αρχηγείο

Ο όρος **Αρχηγείο** δηλώνει την έδρα (τόπο ή κατάστημα) εγκατάστασης του αρχηγού ή της κεντρικής υπηρεσίας διοίκησης ενός οργανισμού, απ' όπου συντονίζονται όλες ή οι σημαντικότερες λειτουργίες του. Ως στρατιωτικός όρος και σύμφωνα με τους στρατιωτικούς κανονισμούς σημαίνει την κεντρική διοίκηση ή το κεντρικό επιτελείο στρατιωτικών υπηρεσιών ή σωμάτων ασφαλείας π.χ. Αρχηγείο Στόλου, Αρχηγείο Λιμενικού Σώματος, Αρχηγείο ΝΑΤΟ (ΝΑΤΟ ΗQ), κ.λπ.

Παλαιότερα ο Ελληνικός στρατός από το 1878 μέχρι και το 1897 ήταν διαιρεμένος σε τρία αρχηγεία, το Αρχηγείο Λαρίσης, το Αρχηγείο Μεσολογγίου και το Αρχηγείο Αθηνών, κατά γαλλικό πρότυπο, τα οποία μετά την έκβαση του Ελληνοτουρκικού πολέμου 1897 καταργήθηκαν υπέρ ενός και ενιαίου, (κατά αγγλικό και γερμανικό πρότυπο).

Ο όρος αυτός στην αγγλική αποδίδεται με τα αρχικά H.Q. ή HQ (Headquarters) που χρησιμοποιείται ευρύτερα και στον εμπορικό χώρο όπως σε βιομηχανίες, ναυτιλιακές εταιρίες, τράπεζες κ.λπ.

## Εξωτερικοί σύνδεσμοι
* 

Κατηγορία:Δημόσια Διοίκηση
Κατηγορία:Στρατός
Γεώργιος Ασπρέας

Ο **Γεώργιος Ασπρέας** (1875-1952) ήταν Έλληνας δημοσιογράφος, ιστορικός μυθιστοριογράφος αλλά και θεατρικός συγγραφέας.
 
## Βιογραφικά στοιχεία
Γεννήθηκε στο Ναύπλιο το 1875, όπου και πήγε σχολείο. Μετέβη στην Αθήνα και φοίτησε Ιατρική και Νομική, αλλά διέκοψε τις σπουδές του για να γίνει δημοσιογράφος. Εργάστηκε στην εφημερίδα «Απογευματινή» του Βλάση Γαβριηλίδη ως συνεργάτης, συντάκτης και πολεμικός απεσταλμένος. Εργάστηκε ως δημοσιογράφος στις καλύτερες και μεγαλύτερες εφημερίες της Ελλάδας. Έγινε διευθυντής του «Σκριπ» και των «Καιρών». Διακρίθηκε όμως περισσότερο ως ιστορικός ερευνητής, συγγραφέας και μυθιστοριογράφος. 

Πέθανε το 1952 στην Αθήνα.
 
## Έργα του
Συνέγραψε την τρίτομη «Πολιτική Ιστορία της Νεώτερης Ελλάδος» που βραβεύθηκε το 1932 από την Ακαδημία Αθηνών με το πρώτο ιστορικό βραβείο της, και «Τα πολιτικά κόμματα εν Ελλάδι». Παρουσίασε ως συγγραφέας και φιλολογικό έργο, την «Βασιλοπούλα του Μυστρά», «Κυρία της τιμής», και άλλα. Επιδόθηκε στο θέατρο και έγραψε 17 έργα. 

## Παραπομπές


## Πηγές
*  

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες θεατρικοί συγγραφείς
Κατηγορία:Έλληνες ιστορικοί του 19ου αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες ιστορικοί του 20ού αιώνα
371 π.Χ.

## Γεγονότα
*Μία νέα σύνοδο ειρήνης συγκαλείται στη Σπάρτη. Στην ειρηνευτική διάσκεψη, ο βασιλιάς Αγησίλαος Β΄ της Σπάρτης (με την υποστήριξη της Αθήνας) αρνείται να επιτρέψει στους Θηβαίους να υπογράψουν τη συνθήκη για λογαριασμό όλης της Βοιωτίας. Ο Θηβαίος πολιτικός Επαμεινώνδας, ο οποίος είναι βοιωτάρχης, εμμένει στη θέση της Θήβας, ακόμα κι όταν η θέση αυτή οδηγεί στον αποκλεισμό της πόλης από τη συνθήκη ειρήνης.
*6 Ιουλίου - Μάχη των Λεύκτρων: Οι Θηβαίοι, υπό τον Επαμεινώνδα, νικούν τους Σπαρτιάτες του Κλεόμβροτου Α' και διασφαλίζουν την ηγεμονία τους στον ελλαδικό χώρο. 
*Ο Αγησίπολις Β' διαδέχεται τον πατέρα του, Κλεόμβροτο Α', ως βασιλιάς της Σπάρτης.

## Γεννήσεις
*Θεόφραστος, Έλληνας φιλόσοφος

## Θάνατοι
*6 Ιουλίου - Κλεόμβροτος Α΄, βασιλιάς της Σπάρτης

Κατηγορία:Έτη
370 π.Χ.

## Γεγονότα
* Ο Εύδοξος ο Κνίδιος αναπτύσσει τη μέθοδο της εξάντλησης για τον μαθηματικό προσδιορισμό του εμβαδού κάτω από μία καμπύλη.

## Γεννήσεις
* Αλέξανδρος Α', βασιλιάς της Ηπείρου

## Θάνατοι
* Αλκέτας Α΄ της Ηπείρου, βασιλιάς των Μολοσσών
* Αμύντας Γ΄, βασιλιάς της Μακεδονίας

Κατηγορία:Έτη
Θεοξένα των Συρακουσών

Η **Θεοξένα**, ήταν πιθανόν κόρη της Βερενίκης Α΄ από τον πρώτο της σύζυγο, το Φίλιππο, έναν Μακεδόνα ευγενή. Μετά το θάνατό του, η Βερενίκη κατόπιν έγινε σύζυγος του Πτολεμαίου Α΄ του Σωτήρος, βασιλιά της Αιγύπτου και ιδρυτή της δυναστείας των Πτολεμαίων. Η Θεοξένα με τη σειρά της παντρεύτηκε περίπου το 300 π.Χ. τον Αγαθοκλή, βασιλιά της Σικελίας και έγινε η τρίτη στη σειρά σύζυγός του. Απέκτησε μαζί του δύο παιδιά, με πιθανά ονόματά τους τα Αρχάγαθος και Θεοξένα. Μετά το θάνατο του Αγαθοκλή το 289 επέστρεψε στην Αίγυπτο μαζί με τα παιδιά της.

Στην πραγματικότητα η καταγωγή της δεν δηλώνεται πουθενά ρητά. Αρχικά ο Πλούταρχος στους Βίους του ( "*Πύρρος*" ), αναφέρει πως η Βερενίκη είχε από τον πρώτο της γάμο περισσότερες από μια κόρες, με την Αντιγόνη να είναι σίγουρα η μία. Η σχέση της Θεοξένας τώρα με τον Οίκο του Πτολεμαίου αφήνεται να εννοηθεί από δύο σημεία στο έργο του ιστορικού Ιουστίνου. Αναφέρει λοιπόν, πως η Θεοξένα ήρθε από την Αίγυπτο και πως τα παιδιά της ήταν ακόμη μικρά κατά την επιστροφή της στην Αίγυπτο, από το οποίο συμπεραίνουμε πως ο γάμος έγινε λιγότερο από 15 χρόνια πριν. Την περίοδο εκείνη ο Αγαθοκλής έγινε βασιλιάς, ακολουθώντας το παράδειγμα των διαδόχων, ζητώντας ισότιμη αναγνώριση. Την εποχή εκείνη επίσης ο Πτολεμαίος παρότρυνε μια σειρά από διπλωματικούς γάμους ( Αντιγόνη, Αρσινόη Β’, Λυσάνδρα και Πτολεμαΐδα ). Εφόσον είναι κάτι παραπάνω από πιθανόν ο γάμος της Θεοξένας να αποτέλεσε μέρος αυτών, θα πρέπει να ήταν μια κοπέλα αντάξια του κύρους του Αγαθοκλή. Και καθώς ο Πτολεμαίος χρησιμοποίησε με τον ίδιο τρόπο τα άλλα παιδιά Βερενίκης Α’ από τον πρώτο της γάμο ( η Αντιγόνη νυμφεύθηκε τον Πύρρο της Ηπείρου και ο Μάγας έγινε κυβερνήτης της Κυρήνης πάνω κάτω την εποχή εκείνη ), ενισχύεται οι πιθανότητες πράγματι η Θεοξένα να ήταν κόρη της Βερενίκης. 

Υπάρχει και μια μικρότερη πιθανότητα να ήταν η Θεοξένα κόρη του ίδιου του Πτολεμαίου από κάποια σύζυγο ή ανώνυμη παλλακίδα του, καθώς και να ήταν κοντινή συγγενής του αλλά όχι α’ βαθμού.

Κατηγορία:Βασίλισσες και Πριγκίπισσες της Σικελίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Ζόννεμπεκε

Το **Ζόννεμπεκε** (ολλανδ. *Zonnebeke*, φλαμανδ. *Zunnebeke*) είναι δήμος της Δυτικής Φλάνδρας στο Βέλγιο. Αποτελείται από πέντε οικισμούς: Ζόννεμπεκε, Μπέσελαρε, Χέλουφελντ, Πάσσενταλε και Ζάντφορντε.

Έχει πληθυσμό 12.445 κατοίκων (*1 Ιανουαρίου 2018*). Η έκτασή του είναι 67,57 χλμ² και η πληθυσμιακή πυκνότητα περίπου 184 κάτοικοι ανά χλμ².
Ο ταχυδρομικός κώδικας είναι το 8980, ενώ το τηλεφωνικό πρόθεμα της πόλης το 051 (σε κάποιες περιοχές του δήμου το 057).

Ο δήμος είναι αδελφοποιημένος με τον γερμανικό δήμο του Λάνταου (*Landau an der Isar*).

## Διάσημοι κάτοικοι
*Γιαν Τένινκ (1954), ζωγράφος και ποιητής.

## Φωτοθήκη


Image:Tyne Cot (7).JPG|Tyne Cot
Image:Tyne_Cot_Cross_3633.jpg|Tyne Cot : "Cross of Sacrifice"
Image:Tyne Cot (6).JPG|Tyne Cot



## Παραπομπές


## Εξωτερικοί σύνδεσμοι
* 
* Επίσημος ιστότοπος του Ζόννεμπεκε

Κατηγορία:Φλάνδρα
Κατηγορία:Πόλεις του Βελγίου
Κουλόμπ (μονάδα μέτρησης)

Το **Κουλόμπ** (Αγγλ. *Coulomb*) είναι η μονάδα μέτρησης ηλεκτρικού φορτίου και το σύμβολό της είναι το **C**. Το όνομά της το πήρε από τον διακεκριμένο Γάλλο φυσικό Σαρλ Ογκουστίν ντε Κουλόμπ.

## Ορισμός
Το 1 κουλόμπ ορίζεται ως το ποσό του ηλεκτρικού φορτίου που περνάει μέσα σε ένα δευτερόλεπτο από έναν αγωγό ο οποίος και διαρρέεται από ρεύμα έντασης ενός (1) αμπέρ.

: 1 \ \mathrm{C} = 1 \ \mathrm{A} \cdot 1 \ \mathrm{s}

Μπορεί επίσης να οριστεί και με τη βοήθεια της χωρητικότητας και της τάσης, όπου 1 κουλόμπ ορίζεται ως 1 φαράντ χωρητικότητας επί 1 βολτ διαφοράς δυναμικού:

:1 \ \mathrm{C} = 1 \ \mathrm{F} \cdot 1 \ \mathrm{V}

Με αυτή την έννοια, ένα C είναι το φορτίο που περιέχεται σε πυκνωτή χωρητικότητας ενός φαράντ, ανάμεσα στους οπλισμούς του οποίου υπάρχει διαφορά δυναμικού ενός V.

Το κουλόμπ είναι μεγάλη μονάδα φορτίου, και συνήθως χρησιμοποιούνται τα υποπολλαπλάσιά του. Τα πιο γνωστά υποπολλ/σια είναι τα mC (μιλικουλόμπ, 10-3C), μC (μικροκουλόμπ, 10-6C), nC (νανοκουλόμπ, 10-9C)και pC (πικοκουλόμπ, 10-12C).

1 κουλόμπ είναι ισοδύναμο με φορτίο 6.242×1018 πρωτονίων ή ηλεκτρονίων (στη δεύτερη περίπτωση με αρνητικό πρόσημο) ή αλλιώς ένα ηλεκτρόνιο (ή πρωτόνιο) έχει φορτίο 1 / 6.242×1018 κουλόμπ = ~1,6×10-19 κουλόμπ.

Κατηγορία:Μονάδες ηλεκτρισμού
Κατηγορία:Παραγόμενες μονάδες του SI
Στρατονίκη

Το λήμμα **Στρατονίκη** μπορεί να αναφέρεται σε κάποιο από τα παρακάτω:

;Μυθολογία:
* Στρατονίκη, μια από τις κόρες του Θέσπιου, μητέρα του Άτρομου από τον Ηρακλή.
* Στρατονίκη, κόρη του Πλεύροντα και της Ξανθίππης.
* Στρατονίκη, σύζυγος του Μελάνεως και μητέρα του Εύρυτου.
* Στρατονίκη, μητέρα του Ποίμανδρου.

;Ιστορικά πρόσωπα:
* Στρατονίκη των Αργεαδών, αδελφή του Περδίκκα Β΄ της Μακεδονίας.
* Στρατονίκη της Θράκης, σύζυγος του Αντίγονου του Μονόφθαλμου.
* Στρατονίκη των Αντιγονιδών, σύζυγος του Σέλευκου Α΄ Νικάνορος και του Αντίοχου Α΄ του Σωτήρος.
* Στρατονίκη των Σελευκιδών, σύζυγος του Δημήτριου Β΄ της Μακεδονίας.
* Στρατονίκη των Σελευκιδών, σύζυγος του Αριαράθη Γ΄ της Καππαδοκίας.
* Στρατονίκη των Αριαραθιδών, σύζυγος του Ευμένη Β΄ της Περγάμου και μετά τού Άτταλου Β΄ της Περγάμου.
* Στρατονίκη, σύζυγος του Μιθριδάτη ΣΤ΄ του Πόντου.

;Τοπωνύμια: 
* Στρατονικεία Καρίας, σήμερα στο Εσκιχισάρ, Τουρκία.
* Στρατονικεία Λυδίας, σήμερα στην Τουρκία. 
* Στρατονίκη Χαλκιδικής, Ελλάδα.
* Στρατονίκεια (η προς τω Ταύρω)

;Μουσική:
* Στρατονίκη, όπερα του Ετιέν Μέουλ.
Ευρωμπάσκετ 1946

Το **4ο [[Ευρωμπάσκετ|Ευρωπαϊκό Πρωτάθλημα Καλαθοσφαίρισης]]** (30 Απριλίου - 4 Μαΐου 1946) σηματοδότησε την επανέναρξη του θεσμού μετά το Β' Παγκόσμιο Πόλεμο. Φιλοξενήθηκε για δεύτερη φορά από τη Γενεύη (η επιλογή οφείλεται στην ουδετερότητα της Ελβετίας κατά τον πόλεμο), συμμετείχαν 10 εθνικές ομάδες και πρωταθλήτρια αναδείχθηκε η Τσεχοσλοβακία. Κορυφαίος της νικήτριας και του τουρνουά αναδείχτηκε ο Γιόζεφ Κρέπελα, ενώ έκανε ντεμπούτο ο κορυφαίος καλαθοσφαιριστής της Ευρώπης για τα επόμενα χρόνια, ο επίσης Τσεχοσλοβάκος πίβοτ Χάρολντ Μράζεκ με ύψος 1,93.

Με τη νίκη της, η Τσεχοσλοβακία ξεκίνησε μια παράδοση που κράτησε έως το Ευρωμπάσκετ του 1971 και ήθελε τον τίτλο να καταλήγει σε χώρα του ανατολικού μπλοκ (εάν στο τελευταίο συνυπολογιστεί η Γιουγκοσλαβία του Τίτο, προστίθενται ακόμα πέντε διοργανώσεις). Επίσης:

* Ήταν η πρώτη διοργάνωση χωρίς τις - προπολεμικά πανίσχυρες - βαλτικές χώρες, οι οποίες πλέον ήταν τμήμα της Σοβιετικής Ένωσης (προσαρτήθηκαν βίαια το 1940). 
* Κάποιες ομάδες, όπως η Πολωνία, αποτελούνταν από πρώην στρατιώτες.
* Πρωτοεμφανίστηκε το *[[τζαμπ σουτ]]* (jump shot) από τον Ιταλό Τζιουζέπε Στεφανίνι. 
* Εφαρμόστηκαν για πρώτη φορά κάποιοι νέοι κανονισμοί που συνοδεύουν το άθλημα μέχρι σήμερα: Το όριο των ατομικών φάουλ για να αποβληθεί παίκτης ανέβηκε στα 5, οι αλλαγές παικτών σε έναν αγώνα έγιναν απεριόριστες και απαγορεύτηκε το κόψιμο («τάπα») όταν η μπάλα βρίσκεται σε καθοδική τροχιά προς το καλάθι (θεσπίστηκε ότι αν συμβεί κάτι τέτοιο, τότε το καλάθι μετράει κανονικά, σαν ο παίκτης να είχε σκοράρει).

## Τελική Κατάταξη

## Προκριματικός Γύρος
Οι ομάδες χωρίστηκαν σε τρία γκρουπ, αποτελούμενα από 4 ομάδες το πρώτο και από 3 ομάδες τα άλλα δύο. Οι πρώτες δύο ομάδες του Α' γκρουπ και οι πρώτες των άλλων δύο προκρίνονταν απ' ευθείας στα ημιτελικά, ενώ οι υπόλοιπες ομάδες έπαιξαν για τις θέσεις 5-10.

### Γκρουπ A

### Γκρουπ Β

### Γκρουπ Γ

## Αγώνες νοκ-άουτ
Οι δεύτερες των γκρουπ Β' και Γ' έπαιξαν για τις θέσεις 5-6 ενώ οι δύο τελευταίες ομάδες του γκρουπ Α' και οι τελευταίες των Β' και Γ' έπαιξαν για τις θέσεις 7-10.

### Αγώνες κατάταξης για τις θέσεις 7-10

### Αγώνας κατάταξης για τις θέσεις 5-6

### Τελική φάση

## Βραβεία

## Συνθέσεις ομάδων
* ***': Μίλος Μπόμποτσκι, Γίρι Ντρβότα, Γιόσεφ Εζρ, Γκούσταφ Χέρμαν, Γιαν Χλούχι, Γιόσεφ Χρεπέλα, Ίβο Μράζεκ, Πάβελ Νέραρντ, Λάντισλαβ Σιμάτσεκ, Φράντισεκ Στίμπιτς, Γιόσεφ Τομς, Λάντισλαβ Τρπκος, Εμίλ Βελένσκι, Μίροσλαβ Βοντράτσεκ.
* ***': Αλμπίνο Μποτσιάι, Μάριο Καταρίνι, Μαρτσέλο ντε Ναρντούς, Αρμάντο Φαγκαράτσι, Τζανκάρλο Μαρινέλι, Βαλεντίνο Πελαρίνι, Τούλιο Πιτάκο, Τσεζάρε Ρουμπίνι, Τζουζέπε Στεφανίνι, Σέρτζιο Στεφανίνι, Βέντσο Βανίνι.
* ****: Γκέζα Μπαγιάρι, Αντάλ Μπανκούτι, Γκέζα Καρντός, Λάσλο Κιραλίχιντι, Τίμπορ Μεζούφι, Γκιέργκι Νάγκι, Φέρεντς Νέμετ.

## Εξωτερικοί σύνδεσμοι
* Το Ευρωμπάσκετ 1946 από τη FIBA Europe

1946
Ευρωπαικο Πρωταθλημα Καλαθοσφαιρισης Ανδρων 1946
Ευρωπαικο Πρωταθλημα Καλαθοσφαιρισης Ανδρων 1946
Στήβεν Νηλ

Ο **Στήβεν Νηλ** ή **Στίβεν Νιλ** (αγγλικά: *Stephen Roy Albert Neale*, 9 Ιανουαρίου 1958 - ) είναι Άγγλος Φιλόσοφος, καθηγητής φιλοσοφίας στο πανεπιστήμιο του CUNY (City University of New York) από το 2007. Προηγουμένως, ο Νηλ ήταν καθηγητής φιλοσοφίας στο Πανεπιστήμιο Ρούτγκερς από το 1999 έως το 1999, καθηγητής φιλοσοφίας στο Πανεπιστήμιο Μπέρκλεϊ στην Καλιφόρνια από το 1990 έως το 1999, καθηγητής φιλοσοφίας στο Κολέγιο του Birkbeck (Πανεπιστήμιο του Λονδίνου) από το 1996 έως το 1997 και καθηγητής-αναπληρωτής φιλοσοφίας στο Πανεπιστήμιο του Πρίνστον από το 1988 έως το 1990.

Το 2002, του απονεμήθηκε η υποτροφία Guggenheim, το 1998 η Υποτροφία “National Endowment for Humanities” και το 1995 η υποτροφία του Ιδρύματος Rockefeller. Είναι ειδικός κατά κύριο λόγο στη Φιλοσοφία του Λόγου, στη Γλωσσολογία και στη Φιλοσοφική Λογική. Είναι “ρεαλιστικός” ως προς το ρόλο της γλώσσας στην έκφραση της σκέψης. 

Θεωρείται ως ένας από τους σημαντικότερους ειδικούς ως προς τα επιχειρήματα και τη Θεωρία των Περιγραφών του Μπέρτραντ Ράσελ.

## Βιβλιογραφία
* *Descriptions* MIT Press, 1993. (Αρχική δημοσίευση το 1990.) ISBN 0-262-64031-7
* *Facing Facts* Oxford University Press, 2002. (Αρχική δημοσίευση 2001.) ISBN 0-19-924715-3
* *Mind* (ed.) Ειδική έκδοση για τα 100 χρόνια του *On Denoting* του Russell.  Oxford University Press, 2005 

## Άρθρα
* *This, That, and the Other*. Στο *Descriptions and Beyond*. Oxford University Press, 2004, pp. 68–182. 
* *On Location*. Στο *Situating Semantics: Essays in Honour of John Perry*. MIT Press 2007, pp. 251–393 
* *Pragmatism and Binding*. Στο *Semantics versus Pragmatics*. Oxford University Press, 2005, pp. 165–286. 
* *No Plagiarism Here*. Times Literary Supplement. 9 Φεβρουαρίου 2001, pp. 12–13. 
* *Logical Form and LF*. Στο *Noam Chomsky: Critical Assessments* Routledge and Kegan Paul, 1993, pp. 788–838. 
* *Term Limits*. Στο *Philosophical Perspectives* 7, 1993, pp. 89-124. 
* *Paul Grice and the Philosophy of Language*. Στο *Linguistics and Philosophy* 15, 5, 1992, pp. 509–59. 
* *Meaning, Grammar, and Indeterminacy*. Dialectica 41, 4, 1987, pp. 301–19. 

## Εξωτερικοί σύνδεσμοι
* Σελίδα του Neale στο CUNY

## Παραπομπές


Κατηγορία:Βρετανοί φιλόσοφοι
Κατηγορία:Αμερικανοί πανεπιστημιακοί
Κατηγορία:Φιλόσοφοι του 20ού αιώνα
Κατηγορία:Αναλυτικοί φιλόσοφοι
Κατηγορία:Φιλόσοφοι της γλώσσας
Αχμαντίγια

thumb|Η Λίβα-ι-Αχμαντίγια, η σημαία των Αχμαντίγια
thumb|Ο Μίρζα Γκουλάμ Αχμάντ
Οι **Αχμαντίγια** είναι τα μέλη μιας νεότερης και πιο δραστήριας μουσουλμανικής θρησκευτικής ομάδας (αίρεσης), τα μέλη της οποίας ακολουθούν τη διδασκαλία του Ινδού μουσουλμάνου Μιρζά Γκουλάμ Αχμάντ ο οποίος ισχυρίστηκε ότι είναι μαχντί, ένα πρόσωπο που περίμεναν οι μουσουλμάνοι στο τέλος του κόσμου, ανάλογο προς το Μεσσία του Χριστιανισμού, μια ενσάρκωση του Θεού του Ινδουισμού Κρίσνα και μια επανεμφάνιση (μπουρούζ) του Μωάμεθ. Ο Γκουλάμ έζησε στα τέλη του 19ου αιώνα. 

Οι Αχμαντίγια δραστηριοποιούνται μέσω της προπαγάνδας και των μεταφράσεων του Κορανίου σε ευρωπαϊκές γλώσσες. Ο Γκουλάμ Αχμάντ προσπάθησε να θέσει όλες τις θρησκείες του κόσμου υπό το Ισλάμ. Ωστόσο η συγκεκριμένη αίρεση αντιμετώπισε μεγάλη αντίδραση από τους ορθόδοξους μουσουλμάνους θεολόγους, που αντιδρούσαν γενικότερα στο Σουφισμό και από πολιτικούς που φοβούνταν τη μεγάλη επίδραση που ασκούσε στον κόσμο.

## Παραπομπές


Κατηγορία:Ισλάμ στην Ινδία
Κατηγορία:Κλάδοι του Ισλάμ
Κατηγορία:Ισλάμ στο Πακιστάν
Κατηγορία:Ισλάμ στην Ινδονησία
Σφαιρική αστρονομία

Η **Σφαιρική Αστρονομία** είναι ο κλάδος της αστρονομίας που χρησιμοποιείται για την εύρεση της θέσεως των ουράνιων σωμάτων στην Ουράνια σφαίρα σε ορισμένη ημερομηνία, χρόνο, και γεωγραφικό σημείο πάνω στη Γη. Πρόκειται για ένα από τους αρχαιότερους κλάδους της Αστρονομίας. Βασίζεται πάνω στις μαθηματικές μεθόδους της σφαιρικής γεωμετρίας και της σφαιρικής τριγωνομετρίας, καθώς και στις μετρήσεις της αστρομετρίας.

Οι ρίζες της Σφαιρικής Αστρονομίας χρονολογούνται από την αρχαιότητα, καθώς παρατηρήσεις ουράνιων σωμάτων ήταν σημαντικές για θρησκευτικούς και αστρολογικούς σκοπούς, καθώς και για τη μέτρηση του χρόνου. Επίσης, οι μέθοδοί της χρησιμοποιούνται στην αστρονομική ναυτιλία.

Τα βασικά στοιχεία της Σφαιρικής Αστρονομίας είναι τα συστήματα συντεταγμένων και ο χρόνος. Η μεταφορά από το σύστημα των ουράνιων συντεταγμένων σε εκείνο των οριζόντιων για ορισμένο χρόνο και γεωγραφικών συντεταγμένων είναι η σημαντικότερη μετατροπή. Η απόσταση εξάλλου μεταξύ δύο ουράνιων σωμάτων πάνω στην Ουράνια Σφαίρα, που μπορεί να μεταβάλλεται γρήγορα με την πάροδο του χρόνου, όπως π.χ. στην περίπτωση ενός κομήτη, είναι ένας άλλος υπολογισμός, που επιτυγχάνεται με τη χρήση της Σφαιρικής Τριγωνομετρίας.

Οι ακριβείς ουράνιες συντεταγμένες σωμάτων όπως των αστέρων, πλανητών και οι γαλαξιών δίνονται από καταλόγους, πάντα για συγκεκριμένο έτος. Ωστόσο, ως αποτέλεσμα της μετάπτωσης και της κλόνισης του γήινου άξονα, οι συντεταγμένες αυτές μεταβάλλονται αργά με την πάροδο των ετών. Η Σφαιρική Αστρονομία χρησιμεύει στην κατάρτιση νέων, αναθεωρημένων καταλόγων. Τα όρια των αστερισμών καθορίζονται επίσης από τη Σφαιρική Αστρονομία.

Αντιστοίχως, η θέση του Ηλίου, της Σελήνης, των πλανητών και άλλων σωμάτων του Ηλιακού Συστήματος δίνεται από τις λεγόμενες αστρονομικές εφημερίδες. Στην Σφαιρική Αστρονομία βασίζεται και η λειτουργία του πλανηταρίου. Τα σύγχρονα προγράμματα ηλεκτρονικών υπολογιστών τύπου «πλανηταρίου» χρησιμοποιούν επίσης τους υπολογισμούς της Σφαιρικής Αστρονομίας.

Παρά τη μεγάλη χρησιμότητα της Σφαιρικής Αστρονομίας, είναι ένας κλάδος στον οποίο ελάχιστη επιστημονική έρευνα γίνεται πλέον, αφού όλα τα πρωταρχικά σχετικά με αυτή στοιχεία είναι πλέον γνωστά.

Κατηγορία:Κλάδοι της αστρονομίας
Συμβολαιογράφος

**Συμβολαιογράφος** ονομάζεται ο δημόσιος λειτουργός που διορίζεται μόνιμα από τον Υπουργό Δικαιοσύνης και καθήκοντά του είναι η προστασία του δημοσίου συμφέροντος, της δημόσιας ασφάλειας και της δημοσιονομικής και κοινωνικής πολιτικής. Ελέγχεται για τη νόμιμη και επιμελή άσκηση των καθηκόντων του με τακτικές και έκτακτες επιθεωρήσεις από τον κατά τόπο αρμόδιο εισαγγελέα.

## Επιστημονική κατάρτιση
Ως Συμβολαιογράφος μπορεί να διοριστεί ο πτυχιούχος νομικού τμήματος νομικής σχολής ημεδαπού πανεπιστημίου ή ο κάτοχος αναγνωρισμένου ισότιμου πτυχίου αλλοδαπού πανεπιστημίου, ο οποίος έχει διατελέσει τουλάχιστον δύο έτη δικηγόρος ή δικαστικός λειτουργός ή άμισθος υποθηκοφύλακας και έχει την ελληνική ιθαγένεια.
Δημήτριος Μπαϊρακτάρης

Ο **Δημήτριος Μπαϊρακτάρης** (1832 - 27 Δεκεμβρίου 1904) ήταν Έλληνας στρατιωτικός και ο πρώτος αστυνομικός διευθυντής της Αθήνας.

## Βιογραφικά στοιχεία
Γεννήθηκε στο Αγρίνιο και καταγόταν από οικογένεια Σουλιωτών. Το 1848 κατατάχθηκε στο στρατό το ως στρατιώτης και γρήγορα προάχθηκε σε αξιωματικό του πεζικού. Έλαβε ενεργό μέρος στη Κρητική επανάσταση του 1866 όπου διακρίθηκε για τη δράση του. Το 1893 όταν συστάθηκε η στρατιωτική αστυνομία, (με τον νόμο ΒΡΠΗ΄ στις 20 Μαρτίου 1893) διορίσθηκε με τον βαθμό του ταγματάρχη Αστυνομικός Διευθυντής Αθηνών αφήνοντας αναμνήσεις από πλούσια σε αριθμό περιστατικά κατά τον διωγμό των τότε κουτσαβάκηδων που μάστιζαν το κέντρο της Αθήνας. Ειδικότερα, στην εποχή του ξύριζαν τα μουστάκια των κουτσαβάκηδων και τους ψαλίδιζαν τις αφέλειες των μαλλιών τους, ενώ τους ψαλίδιζε και το αφόρετο μανίκι από το σακάκι τους.

Το  1895 στο Φάληρο αντιμετώπισε τους γυμνιστές (που έκαναν μπάνιο ολόγυμνοι για να μη βρέξουν τα εσώρουχά τους και να μπορούν τα τελευταία να παραμένουν στεγνά) με το να τους κατάσχονται τα ρούχα. Το μέτρο ήταν αποτελεσματικό, καθώς νόμος για το γυμνισμό δεν υπήρχε και οι παραβάτες έπαιρναν πίσω τα ρούχα τους μόνο με ενυπόγραφη δήλωση στο Αστυνομικό Τμήμα, διαβεβαιώνοντας ότι η πράξη τους δεν θα επαναλαμβανόταν.

Το 1897 φέροντας τον βαθμό του συνταγματάρχη ονομάσθηκε ταξίαρχος και με την κήρυξη του Ελληνοτουρκικού πολέμου του 1897 μετέβη στην Άρτα όπου σε ταχύτατο χρόνο συγκρότησε ολόκληρη ταξιαρχία με δυνάμεις πεζικού, μηχανικού, πυροβολικού αλλά και ιππικού καθώς και δύο τάγματα χωροφυλακής και αστυφυλακής (περίπου σύνολο 7.000 αξιωματικοί και οπλίτες). Με την δύναμη αυτή και με τη βοήθεια μιας ακόμη ταξιαρχίας (του Γκολφινόπουλου) συνήψε την τριήμερη μάχη του Γριμπόβου (1897) (από 30 Απριλίου μέχρι και 2 Μαΐου 1897) κατά την οποία και διακρίθηκε για την ανδραγαθία του περιτρέχοντας στη πρώτη γραμμή του πυρός εμψυχώνοντας τους άνδρες του.

Αποστρατεύθηκε στις 10 Μαρτίου του 1900 προαχθείς σε υποστράτηγο. Απεβίωσε 4 χρόνια μετά, σε ηλικία 72 ετών στην Αθήνα.

## Παραπομπές


Κατηγορία:Έλληνες αξιωματικοί του πεζικού
Κατηγορία:Αξιωματικοί της αστυνομίας πόλεων
Δοκίμιο

Το **δοκίμιο** ορίζεται ως **πεζό** **κείμενο** **περιορισμένης συνήθως εκτάσεως**, που πραγματεύεται συγκεκριμένο θέμα χωρίς να το εξαντλεί, εκφράζει τις προσωπικές απόψεις του γράφοντος και δεν ταυτίζεται ούτε με λογοτεχνικά κείμενα ούτε με εμπεριστατωμένες μελέτες.

Οι Scholes και Klaus στα "Στοιχεία του δοκιμίου" κατατάσσουν το δοκίμιο στα λογοτεχνικά είδη μαζί με το πεζογράφημα, το θεατρικό έργο και το ποίημα,  επισημαίνοντας παράλληλα ότι "η πειθώ βρίσκεται στο κέντρο όλων των δοκιμίων", άλλοτε φανερά και άλλοτε συγκεκαλυμμένα. Ορίζουν τέσσερα είδη δοκιμίου, το δοκίμιο πειθούς (αποδεικτικό δοκίμιο), το αφηγηματικό δοκίμιο, το δραματικό και το στοχαστικό δοκίμιο. 

Το δοκίμιο γενικότερα είναι ένα μικρό μελέτημα, το οποίο αναφέρεται σε κάποιο θέμα που μέχρι στιγμής δεν έχει λυθεί. Για το λόγο αυτό ο δοκιμιογράφος πρέπει να προσπαθήσει να δημιουργήσει απορίες στον αναγνώστη και να τον ωθήσει να ερευνήσει κι ο ίδιος το θέμα του.
  
Αν και υπάρχουν πολλά είδη δοκιμίων, συνηθίστηκε να θεωρούνται ως δοκίμια τα μελετήματα που έχουν φιλοσοφικό, κοινωνικό, πολιτικό, ηθικό, επιστημονικό, τεχνοκριτικό, θεολογικό και φιλολογικό περιεχόμενο.

Ως σπουδαιότεροι δοκιμιογράφοι της Νεοελληνικής Λογοτεχνίας θεωρούνται οι: Γεώργιος Θεοτοκάς, Ευάγγελος Παπανούτσος, Χρήστος Μαλεβίτσης, Αιμίλιος Χουρμούζιος, Άγγελος Τερζάκης, Πέτρος Χάρης, Μάρκος Αυγέρης και Ανδρέας Καραντώνης, Γεράσιμος Αλεξανδράτος. 

## Παραπομπές


## Εξωτερικοί σύνδεσμοι
* 
* 

Δοκιμιο
Κοσμική σκόνη

Η **κοσμική σκόνη** ή **διαστημική σκόνη** αποτελείται από σωματίδια ύλης σε στερεά κατάσταση, που βρίσκονται στον πέρα από τη Γη διαστημικό χώρο. Η μέση διάμετρος αυτών των σωματιδίων κυμαίνεται από συσσωματώματα λίγων μορίων μέχρι 0,1 χιλιοστόμετρο.

Η κοσμική σκόνη διακρίνεται με βάση τη θέση της σε διαγαλαξιακή, διαστρική ή μεσοαστρική, διαπλανητική και σκόνη που περιφέρεται γύρω από πλανήτες. Η διαπλανητική σκόνη που βρίσκεται στον χώρο μεταξύ των πλανητών του Ηλιακού μας Συστήματος προκαλεί τα αστρονομικά φαινόμενα του ζωδιακού και του αντιζωδιακού φωτός.

Κάποτε η κοσμική σκόνη θεωρείτο μόνο μία ενόχληση για τους αστρονόμους, καθώς μειώνει το φως που δεχόμαστε από τα ουράνια σώματα: Είναι γνωστή η διαστρική απορρόφηση ή μεσοαστρική απορρόφηση του φωτός των αστέρων του Γαλαξία που προκαλεί η διαστρική σκόνη, για την οποία έχουν προταθεί διάφοροι εμπειρικοί νόμοι. Ωστόσο, όταν ήλθε η εποχή των αστρονομικών παρατηρήσεων στο υπέρυθρο, τα σωματίδια της κοσμικής σκόνης ανακαλύφθηκε ότι διαδραματίζουν ζωτικό ρόλο σε αστροφυσικές διεργασίες. Π.χ. η σκόνη παίζει ρόλο στα πρώτα στάδια του σχηματισμού ενός νέου αστέρα και στο σχηματισμό πλανητών. Στο Ηλιακό Σύστημα η μελέτη της είναι απαραίτητη για την κατανόηση των εξωτερικών διάχυτων δακτυλίων του Δία, του Κρόνου, του Ουρανού και του Ποσειδώνα, καθώς και των κομητών.

Η μελέτη της διαστημικής σκόνης συνιστά ένα πολύπλευρο επιστημονικό ζήτημα, που άπτεται αρκετών διαφορετικών επιστημονικών κλάδων: της Φυσικής (Φυσική Στερεάς Καταστάσεως, Ηλεκτρομαγνητισμός, Στατιστική Φυσική, διάδοση της θερμότητας), των Μαθηματικών (φράκταλς), της Χημείας, της Μετεωριτολογίας και όλων των κλάδων της Αστρονομίας και της Αστροφυσικής. Πραγματικά, οι κόκκοι της κοσμικής σκόνης εξελίσσονται κυκλικά: χημικώς, φυσικώς και δυναμικώς. Η εξέλιξή τους ακολουθεί τα μονοπάτια δια των οποίων το Σύμπαν ανακυκλώνει την ύλη με διαδικασίες ανάλογες με αυτές που εμείς οι άνθρωποι ανακυκλώνουμε υλικά: παραγωγή, αποθήκευση, μεταλλαγή, διαφοροποίηση, κατανάλωση και απόρριψη. Αυτά στο Σύμπαν συμβαίνουν σε περιοχές όπως τα διάχυτα νεφελώματα, τα ψυχρά μοριακά νέφη οι περιαστρικοί δίσκοι γύρω από νεογέννητους αστέρες, και αλλού.

## Εξωτερικοί σύνδεσμοι
* 

Κατηγορία:Ουράνια σώματα
Κατηγορία:Πλανητική Επιστήμη
Κατηγορία:Διάστημα
Πανθεϊσμός

**Πανθεϊσμός** είναι η πεποίθηση  κατά την οποία η φύση και ο Θεός είναι ένα και συμπερασματικά ο κόσμος είναι θείος. Αυτοί που θέτουν ως αίτημα ότι η Αρχή του σύμπαντος είναι υπερβατική και διαχωρισμένη από το σύμπαν, θεωρούν λανθασμένα ότι ο πανθεϊσμός είναι αθεϊσμός, αν και ταυτίζεται περισσότερο με την αθρησκεία. Έτσι, πολλοί Χριστιανοί θεολόγοι και φιλόσοφοι θεωρούν ότι ο Ινδουισμός και ο Βουδισμός, καθώς επίσης και η φιλοσοφία του Μπαρούχ Σπινόζα, είναι αθεϊστικές.

Στο φιλοσοφικό πεδίο ο πανθεϊσμός δεν είναι θρησκεία, αλλά η θεωρία που ταυτίζει τον θεό με τον κόσμο. Δέχεται δηλαδή ότι ο θεός είναι το μόνο πραγματικό ον και ο κόσμος το φανέρωμά του, η απορροή ή η εκπόρευσή του και πρωτοχρησιμοποιήθηκε από τον Άγγλο Τζον Τόλαντ.

Στα νεότερα χρόνια πήρε συστηματική και αυστηρά λογική μορφή από τον Σπινόζα που θεωρούσε τον θεό ως μια απόλυτη και αιώνια ουσία, που είναι η αιτία όλου του κόσμου.

## Δείτε επίσης
* Αγνωστικισμός
* Αθεϊσμός
* Κοσμολογικό επιχείρημα
* Ελεύθερη σκέψη
* Κατάλογος ντεϊστών
* Ντεϊσμός
* Πανεντεϊσμός
* Πανενθεϊσμός
* Παντεϊσμός
* Φιλοσοφικός θεϊσμός
* Υπερβατισμός
* Μετα-θεϊσμός

## Εξωτερικοί σύνδεσμοι
* 
* 
* 


Κατηγορία:Μονισμός
Μούστελος

Ο **Μούστελος** (λέγεται και **δροσίτης**) είναι γένος καρχαριοειδών ψαριών που ανήκει στην οικογένεια των σκουαλίων σελαχοειδών. Οι μούστελοι είναι μεγάλα ψάρια που το μήκος τους φθάνει και τα 3 μέτρα.

Έχουν χρώμα ανοικτό λαδί στη ράχη και κοιλιά κάπως ρόδινη, φέρουν επίπεδα δόντια σαν της λίμας με τα οποία τσακίζουν όστρακα που είναι η κύρια τροφή τους, το σώμα τους είναι στενό και ευκίνητο ρύγχος μέτριο και ζουν σε παράλιο λασπώδη βυθό και σε βάθος 150-300 μέτρα. Το δέρμα του είναι πιο λεπτό από του γαλέου και είναι ζωοτόκο. Το κρέας τους είναι μέτριας ποιότητας. Από τα είδη που απαντάται κυριότερα είναι δύο ο "μούστελος ο σκύλος" που φθάνει σε μήκος τα 2,5 μέτρα και ο "μούστελος ο μούστελος" ή "μούστελος του Αριστοτέλη" που φθάνει μέχρι το 1 μέτρο.

Αμφότερα τα είδη απαντώνται στη Μεσόγειο θάλασσα και είναι άφθονα στα ελληνικά νερά

Η αλιεία του είδους αυτού γίνεται με δίχτυα ή παραγάδια, ειδικά σκυλόδιχτα και σκυλοπαράγαδα, που όμως, επειδή θεωρείται τις περισσότερες φορές τυχαία, δεν παρακολουθείται.

## Δείτε επίσης
* Κατάλογος ελληνικών αλιευμάτων

## Παραπομπές


## Εξωτερικοί σύνδεσμοι
* 

Κατηγορία:Καρχαρινόμορφα
Κατηγορία:Καρχαρίες
Κατηγορία:Αλιεύματα
Ντονέτς

Ο **Ντονέτς** ή **Σέβερσκι Ντονέτς** (ρωσικά: *Доне́ц*, ) είναι ο μεγαλύτερος παραπόταμος του Ντον. Έχει μήκος 1.053 χλμ. και λεκάνη απορροής 98.900 τ.χλμ. Πηγάζει από το κεντρικό ρωσικό υψίπεδο 100 χλμ. βορείως του Μπέλγκοροντ και ρέει νοτιανατολικά διασχίζοντας την Ουκρανία για να ξαναεισέλθει σε ρωσικό μετά από διαδρομή 950 χλμ. σε ουκρανικό έδαφος. Τελικά, συναντάει τον Ντον κοντά στη ρωσική πόλη Κωνσταντινόφσκ 150 χλμ. περίπου πριν ο τελευταίος εκβάλλει στην Αζοφική Θάλασσα. Είναι πλωτός σε μήκος 315 χλμ. αλλά, ωστόσο, συχνά, από τον Δεκέμβριο μέχρι τον Μάρτιο είναι παγωμένος. Η μέγιστη ροή του ποταμού παρατηρείται την άνοιξη και μπορεί να ανέλθει σε 160 m3/s.

Κατηγορία:Ποταμοί της Ρωσίας
Κατηγορία:Ποταμοί της Ουκρανίας
Κατάλογος εθνικών ονομάτων

Εμπεριέχονται εδώ πρώτα οι λογιότεροι τύποι των ονομάτων και ακολουθούν οι «λαϊκότεροι». Για τις ονομασίες των κατοίκων των εκτός Ελλάδος πόλεων δείτε τα αντίστοιχα λήμματα. Τα κριτήρια κατάρτισης του καταλόγου που ακολουθεί είναι τα εξής: Ανεξάρτητα και Κυρίαρχα κράτη, συνιστώντα μέρη ομοσπονδιακών κρατών, αυτόνομες περιοχές, εξαρτημένες περιοχές, νησιά σε μεγάλη απόσταση από το επικυρίαρχο σε αυτά κράτος. Καθώς ο γεωπολιτικός χάρτης μεταβάλλεται, γίνεται προσπάθεια τήρησης του καταλόγου, κατά το δυνατόν, ενημερωμένου.

## [[Ήπειροι]]

## [[Κυρίαρχο κράτος|Κυρίαρχα κράτη]]

## [[Εξαρτημένο κράτος|Εξαρτημένα κράτη]]

## [[Αυτόχθονες πληθυσμοί]] και περιοχές του πλανήτη

## [[Κατάλογος χωρών με περιορισμένη αναγνώριση|Κράτη περιορισμένης αναγνώρισης]]

## Σύγχρονα τοπωνύμια της [[Κύπρος|Κύπρου]]

## Ιστορικά τοπωνύμια της [[Ελλάδα|Ελλάδας]]

## Τοπωνύμια πόλεων του εξωτερικού

## Πρώην [[Κυρίαρχο κράτος|κυρίαρχα κράτη]] και [[Αυτοκρατορία|αυτοκρατορίες]]
* Ο όρος "Βρετανός" σήμερα περιγράφει αποκλειστικά τον κάτοικο του Ηνωμένου Βασιλείου. 
* Σήμερα πολλά από αυτά τα εθνικά ονόματα δεν χρησιμοποιούνται καθόλου στην καθημερινότητα, ένω κάποια όπως τα "Αυστροούγγρος", "Γιουγκοσλάβος", "Πέρσης", "Βυζαντινός", "Οθωμανός", "Τσεχοσλοβάκος" και "Σοβιετικός" θεωρούνται υποτιμητικά και περιγράφουν πολλούς λαούς μαζί σε μια αχανή Αυτοκρατορία όπως τους Αυστριακούς, τους Ούγγρους, τους Σέρβους, τους Ιρανούς, τους Τσέχους, τους Σλοβάκους, τους Τούρκους, τους Ουκρανούς, τους Ρώσους, τους Γεωργιανούς και πολλούς άλλους, και αντικατροπτίζουν μια εντελώς άλλη εποχή, και όχι την σύγχρονη εποχή.
* Αντίθετα τα "Δυτικογερμανός", "Ανατολικογερμανός" και "Δυτικοβερολινέζος", έχουν αντικατασταθεί από την λέξη "Γερμανός" και θεωρούνται επίσης υποτιμητικά μετά την Γερμανική επανένωση.

## Ιστορικά τοπωνύμια
* Σήμερα κανένα από αυτά τα εθνικά ονόματα δεν χρησιμοποιούνται καθόλου στην καθημερινότητα, ενώ ο όρος "Μογγόλος" χρησιμοποιείται για περιγράψει αποκλειστικά τον κάτοικο της σημερινής Μογγολίας.

## Δείτε επίσης
* Κατάλογος χωρών

## Σημειώσεις


εθνικων ονοματων
Κατηγορία:Δημωνύμιο
EasyJet

Η **EasyJet** (συντομ: **EZJ**) είναι βρετανική αεροπορική εταιρία με έδρα το Διεθνές Αεροδρόμιο Λούτον, γνωστή επίσημα ως *easyJet Airline Company Limited*. Η αερογραμμή διεκπεραιώνει σχεδιασμένες υπηρεσίες για τους συχνούς επιβάτες περιηγησμού και επιχειρήσεων και εξυπηρετεί περισσότερα από 500 δρομολόγια ανάμεσα σε περισσότερα από 118 διαφορετικά αεροδρόμια σε Ευρώπη, βόρεια Αφρική και δυτική Ασία. Ιδρύθηκε από την εταιρεία *easyGroup* και τον Ελληνοκύπριο επιχειρηματία Στέλιο Χατζηιωάννου  με δύο μισθωμένα αεροσκάφη Boeing 737-200, πραγματοποιώντας αρχικά δύο διαδρομές: Λονδίνο Luton προς Γλασκώβη και Εδιμβούργο.

Η Easyjet, μαζί με τη θυγατρική της εταιρία Easyjet Switzerland χρησιμοποιεί πάνω από 200 αεροσκάφη, εκ των οποίων τα περισσότερα είναι τύπου Airbus A319. Έχει 23 βάσεις (η μεγαλύτερη είναι στο Αεροδρόμιο Γκάτγουικ) και οι άλλες βάσεις είναι σε μεγάλα αεροδρόμια όπως το Διεθνές Αεροδρόμιο Λάρνακας και το αεροδρόμιο του Μιλάνου και το σκίπχολ του Άμστερνταμ. Η Easyjet μετέφερε το 2012 πάνω από 50 εκατομμύρια επιβάτες και γι' αυτό θεωρείται η δεύτερη μεγαλύτερη αεροπορική εταιρία χαμηλού κόστους, πίσω από την Ryanair.

Το 2011, η easyJet τιμήθηκε με το βραβείο "2011 Best Low-Cost Airline in Europe" από τα World Airline Awards .

## Στόλος

## Εξωτερικοί σύνδεσμοι
* Επίσημη Ιστοσελίδα της EasyJet

## Παραπομπές


Κατηγορία:Βρετανικές αεροπορικές εταιρείες
Κατηγορία:Βρετανικά εμπορικά σήματα
Γουίλιαμ Τζέιμς

Ο **Γουίλιαμ Τζέιμς** (Αγγλικά: *William James*) (11 Ιανουαρίου 1842 – 26 Αυγούστου 1910) ήταν πρωτοπόρος Αμερικανός ψυχολόγος και φιλόσοφος. Γεννημένος στην πόλη της Νέας Υόρκης, ήταν αδελφός του μυθιστοριογράφου Χένρι Τζέιμς. 

Έγραψε σημαντικά βιβλία σχετικά με τη νέα επιστήμη της Ψυχολογίας, της εκπαιδευτικής ψυχολογίας, της ψυχολογίας της θρησκευτικής εμπειρίας και του μυστικισμού, καθώς και της φιλοσοφίας του πραγματισμού. 

Άσκησε σημαντική επίδραση σε αρκετούς συγγραφείς και στοχαστές καθ' όλη τη διάρκεια της ζωής του, συμπεριλαμβανομένου του νονού του Ραλφ Γουάλντο Έμερσον, του Οράτιου Γκρήλεϋ, του Γουΐλιαμ Κάλεν Μπάιαντ και των Όλιβερ Γουέντελ Χολμς νεότερου, Τσαρλς Σάντερς Πηρς, Τζόσια Ρόις, Τζορτζ Σανταγιάνα, Μαρκ Τουέιν, Τζέιμς Φρέιζερ, Ανρί Μπεργκσόν, Χέρμπερτ Τζορτζ Γουέλς, Ζίγκμουντ Φρόιντ, Γερτρούδης Στάιν, και Καρλ Γκούσταβ Γιουνγκ.

Το 1842-1910 ο Τζέιμς γίνεται ο πρώτος καθηγητής ψυχολογίας στο Πανεπιστήμιο του Χάρβαρντ. Ήταν από τους πρώτους ψυχολόγους που υποστήριξαν πως ο σωστός τρόπος μελέτης των ψυχολογικών φαινομένων είναι μέσω της εξέτασης της λειτουργικότητάς τους (*«[[Λειτουργισμός (ψυχολογία)|Λειτουργισμός]]»*). Επίσης, ίδρυσε νοσοκομεία και ιδρύματα με αντικείμενο την ψυχική υγεία.

## Παραπομπές


## Βιβλιογραφία
* Harry Burrows Acton, *William James*, στο: συλλογικό, Εncyclopedie de la Pleiade, Ιστορία της Φιλοσοφίας, 19ος-20ος αιώνας-Η εξελικτική φιλοσοφία. Εθνικές φιλοσοφικές σχολές, μτφρ. Μαριλίζου Μήτσου-Παππά, εκδ. Μ.Ι.Ε.Τ., Αθήνα, 1982, σελ.177-183

Κατηγορία:Αμερικανοί φιλόσοφοι
Κατηγορία:Αμερικανοί ψυχολόγοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Κατηγορία:Επιστημολόγοι
Κατηγορία:Φιλόσοφοι της θρησκείας
Κατηγορία:Αναλυτικοί φιλόσοφοι
Κατηγορία:Φιλόσοφοι της ιστορίας
Κατηγορία:Υπαρξιστές
Μελέαγρος της Μακεδονίας

Ο **Μελέαγρος** ήταν βασιλιάς της Μακεδονίας κατά το έτος 279 π.Χ. Πατέρας του θεωρείται ο Πτολεμαίος Α’ ο Σωτήρας, στρατηγός και επίγονος του Μεγάλου Αλεξάνδρου και ιδρυτής της Δυναστείας των Πτολεμαίων στην Αίγυπτο. Πιθανή μητέρα του είναι η Ευρυδίκη, τρίτη κατά σειρά σύζυγος του τελευταίου. Αδέρφια του από τους ίδιους γονείς ήταν ο προκάτοχός του στο θρόνο της Μακεδονίας, ο Πτολεμαίος Κεραυνός, η Λυσάνδρα, η Πτολεμαΐδα, ο Αργαίος και ένας ανώνυμος γιος της Ευρυδίκης.

## Βιογραφία
Το *Χρονικό του Ευσέβιου* αναφέρει πως ο Μελέαγρος ήταν αδερφός του Πτολεμαίου Κεραυνού και εγγονός του Λάγου, πράγμα που αν αληθεύει, καθιστά τον Μελέαγρο γιο του Πτολεμαίου Α’. Το όνομα της μητέρας του μας είναι άγνωστο, μα το γεγονός ότι διαδέχτηκε τον Πτολεμαίο Κεραυνό αφήνει να εννοηθεί ότι ο Μελέαγρος τον συνόδεψε στην αυλή του βασιλιά της Θράκης Λυσίμαχου, όταν ο Κεραυνός κατέφυγε εκεί μετά από διαμάχη για τη διαδοχή του πατέρα τους με τον ετεροθαλή αδερφό του Πτολεμαίο Β’ το Φιλάδελφο. Σημειώνεται πως εκεί βρισκόταν και η Λυσάνδρα. Όλα αυτά αυξάνουν τις πιθανότητες ο Μελέαγρος να είναι ομοαίματος αδερφός των προηγούμενων δύο.

Διαδέχτηκε τον αδερφό του στο θρόνο της Μακεδονίας όταν εκείνος σκοτώθηκε σε μία εισβολή Γαλατών το έτος 279 π.Χ. Ο Μελέαγρος βασίλεψε μονάχα για δύο μήνες, ενώ το έργο κατά την περίοδο αυτή είναι άγνωστο. Εκθρονίστηκε από τον Αντίπατρο Β', έναν ανηψιό του Κάσσανδρου.

## Χρονολόγιο

## Πηγές
* Βιογραφία  από τον Chris Bennett.

## Δείτε επίσης
* Δυναστεία των Πτολεμαίων
* Πτολεμαίος Κεραυνός
* Αρχαία Αίγυπτος
* Μακεδονικό βασίλειο
* Ελληνιστική περίοδος

Κατηγορία:Μακεδόνες μονάρχες
Κατηγορία:Δυναστεία των Πτολεμαίων
Κατηγορία:Ελληνιστική περίοδος
Μελέαγρος

**Μελέαγρος** είναι ένα αρχαίo ελληνικό ανδρικό όνομα.

Το λήμμα **Μελέαγρος** μπορεί να αναφέρεται σε κάποιο από τα παρακάτω πρόσωπα:
* Μελέαγρος (μυθολογία), πρόσωπο στην ελληνική μυθολογία
* Μελέαγρος (στρατηγός), στρατηγός του Μ. Αλεξάνδρου
* Μελέαγρος της Μακεδονίας, βασιλιάς της Μακεδονίας
* Μελέαγρος (επιγραμματοποιός), φιλόσοφος και επιγραμματοποιός από τα Γάδαρα.

Κατηγορία:Αποσαφηνίσεις ονομάτων